# Anastasi Bibliotecari

### De Viquipèdia

Bibliotecari de l'Església Catòlica Romana, identificat tanbé com a l'antipapa Anastasi III.

## [edita] Família i educació

Nebot del bisbe Arseni d'Orta, llegat papal, va aprendre grec gràcies a monjos de l'Imperi Bizantí, gràcies als quals obtingué una educació poc comú per l'època ue el portà a ser condiderat el membre més instruït de l'Església del segle IX.

## [edita] Abat de Santa Maria

Durant el regnat del Papa Nicolau I (855-867), Anastasi fou abat de Santa Maria del Trastevere a Roma, ajudant al Papa en diverses ocasions. També fou un autor actiu, i traduí obres escrites en grec al llatí, entre les quals cal destacar la biograia de Sant Joan l'Almoiner, dedicada a Nicolau I.

## [edita] Enviat a Constantinoble

L'any 869 fou enviat per Lluïs II, emperador del Sacre Imperi Romà, com a enviat a Constantinoble juntament amb dos alts càrrecs francs, per negociar el casament entre Lleó VI el Savi, fill gran de l'emperador de Bizanci Basili I, i la filla de Lluïs II.

Una vegada a Constantinoble, Anastasi a poder assistir a la darrera sessió del Quart Concili Ecumènic de Constantinoble, on va defendre gelosament la causa papal i fou de gran ajuda als llegats del Papa allí presents.

De tornada a Roma, els llegats del Papa foren víctimes de robatori i les actes del concili varen desaparèixer. Tot i així, Anastasi conservava la majoria de les declaracions d'obediència dels bisbes grecs, així com una còpia de les "Actes" del concili, i va poder entregar-les al Papa. Finalment, s'encarregà de traduir del grec al llatí les actes del concili.

## [edita] Autor i traductor

Anastasi fou el traductor al llatí de les actes del Segon Concili de Nicea i del Quart Concili de Constantinoble, així com diverses llegendes de sants i altres escrits.

També compilà textos grecs en una obra històrica, "Chronographia tripartita", i reuní una col·lecció de documents relatius als afers del papa Honori I. Se l'ha considerat l'autor del "Liber Pontificalis", tot i que en realitat només va participar en la revisió de la vida de Nicolau I.

Obtingut de "http://ca.wikipedia.org../../../a/n/a/Anastasi_Bibliotecari_e881.html"

Categoria: Antipapes

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Magyar
- Nederlands
- Polski
- Português
- Svenska